NaiveNeuron/SloPal huggingface dataset:
Šíbl, Jaromír, poslanec NR SR (2021-11-02):
Vážený pán predsedajúci, vážené pani poslankyne, vážení páni poslanci, na rokovanie Národnej rady Slovenskej republiky predkladáme návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony. Navrhovaným zákonom, ktorý vyplýva z Programového vyhlásenia vlády Slovenskej republiky na obdobie rokov 2021 – 2024, sa zabezpečí jednotná správa chránených území, národných parkov pod Ministerstvom životného prostredia Slovenskej republiky. Cieľom tohoto návrhu zákona je úprava prevodu správy pozemkov, ktoré sú vo vlastníctve štátu v národných parkoch, do správy organizácie ochrany prírody a krajiny. Organizácia ochrany prírody by mala v chránených územiach zabezpečovať komplexnú a integrovanú ochranu prírody. Predpokladom však je, aby v chránených územiach spravovala a užívala štátne pozemky a súčasne zabezpečovala ochranu prírody na národnej a medzinárodnej úrovni. Návrh zákona rieši zásadný nedostatok pri správe štátnych pozemkov v národných parkoch, a to že organizácia ochrany prírody a krajiny v súčasnosti tieto pozemky priamo nespravuje. Je neefektívne, aby sa o územia v národných parkoch starali dve rôzne štátne organizácie. V súčasnosti je to najmä Štátna ochrana prírody Slovenskej republiky, štátny podnik Lesy Slovenskej republiky, Štátne lesy Tatranského národného parku a Lesopôdohospodársky majetok Ulič. Tieto štátne organizácie sú zriadené dvoma ústrednými orgánmi štátnej správy. Často majú protichodný účel, funkcie a určenia územia národných parkov, z čoho potom plynú zásadné konflikty. Prevodom správy štátnych pozemkov na organizáciu ochrany prírody sa vytvoria podmienky pre náležité a efektívne zabezpečenie primárneho účelu národných parkov, a to je ochrana prírody a biodiverzity, ako aj pre plnenie záväzkov vyplývajúcich zo smerníc Európskej únie v oblasti ochrany prírody. Návrh zákona je v súlade s Ústavou Slovenskej republiky, s ústavnými zákonmi, medzinárodnými zmluvami, ktorými je Slovenská republika viazaná, a ostatnými všeobecne záväznými právnymi predpismi. Vážený pán predseda, vážený pán predsedajúci, vážené pani poslankyne, vážení páni poslanci, verím, že predložený návrh zákona schválite. Skončil som s úvodným slovom a rovno sa hlásim do rozpravy.
Glváč, Martin, podpredseda NR SR (2017-06-14):
S faktickou nikto. Ukončujem možnosť prihlásenia sa. Nech sa páči, ďalší v rozprave, pán poslanec Gröhling.
B. Bugár, podpredseda NR SR: (2005-10-26):
(Hlasovanie.) Prítomných 131, za 112, proti 1, zdržali sa 18. Konštatujem, že návrh uznesenia sme schválili. Vážené pani poslankyne, vážení páni poslanci, budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1312). Pani ministerka, nech sa páči, zaujmite miesto určené pre navrhovateľov, aj pani spravodajkyňa Klára Sárközy s tým, že posledný diskutujúci bol pán poslanec Tkáč. Prihlásili sa ešte s faktickými poznámkami pani poslankyňa Navrátilová, pán poslanec Ševc a pán poslanec Muňko. Takže ako prvá vystúpi pani poslankyňa Navrátilová, ale ešte pred tým, páni poslanci, ešte predtým by som chcel požiadať o váš súhlas, že body 70, 71 a 72, ktoré máme v druhom čítaní a má to pani ministerka, že prerokujeme až v ten ďalší týždeň, poprípade keby sme sa k tomu dostali zajtra alebo pozajtra, až v ten ďalší týždeň vzhľadom na to, že aj pani ministerka ešte tam potrebuje niektoré veci, poviem to tak, preskúmať. Je s tým všeobecný súhlas? (Hlasy v sále.) Áno, ďakujem pekne. Takže ako prvá s faktickou poznámkou vystúpi pani poslankyňa Navrátilová. Ľ. Navrátilová, poslankyňa: Ďakujem za slovo. Dúfam, že budem rozprávať hlasnejšie, ako je šum v tejto miestnosti. Pán kolega Tkáč hovoril o nemocenskom poistení. Chcem poukázať na to, že ak dlhodobo upozorňujem, že neochota vlády prestavať sadzby sociálneho poistenia súvisí práve s nemocenským poistením. Nemocenské poistenie dlhodobo vykazuje 5 miliárd prebytku. Je pre mňa naozaj neprijateľné, tak ako predpokladám, že pre väčšinu poslancov, aby týchto prebytkových 5 miliárd bolo odvedených do súkromných zdravotných spoločností. Navyše, pán kolega, vy ste hovorili, že nebudete hrať sociálneho detektíva, takže ja mám nejaké informácie, ako má vyzerať poistenie, ktoré má prebrať zdravotné poistenie. Totiž naozaj ide len o nemocenské poistenie. Ostatné druhy dávok nemocenského poistenia, to znamená ošetrovné, materské a vyrovnávací príplatok majú ostať v Sociálnej poisťovni. Bude interesantné, z čoho sa to bude platiť. Predpokladám, že z úrazového poistenia, ktoré je prebytkové, takže tehotenstvo bude, prosím, úraz. Všetko tomu nasvedčuje. Ja chcem veriť, že pani ministerka bude mať väčšiu guráž odolávať pánovi ministrovi Zajacovi, ja jej v tom držím palce, lebo je to niečo podobné ako odolávať tigrovi. Ďakujem.
Kaník, Ľudovít, poslanec NR SR (2014-06-10):
Ďakujem. Keďže som bol na grémiu a nemohol som sa prihlásiť do ústnej, tak budem musieť len takúto sprostredkovanú formu aspoň v krátkosti využiť. Ja by som sa chcel aj poďakovať za správu, ktorú predniesla pani ombudsmanka, tá práca, ktorú odvádza, je kvalitatívne na inej úrovni, ako sme boli zvyknutí, a je naozaj smutné, že sa častejšie tu nestretávame a že o tej správe nediskutujeme a o všetkých možných záležitostiach, pričom to neznamená, že má byť na to jednotný názor. Samozrejme, môže byť diskusia, nemusíme súhlasiť so všetkými postojmi a náhľadmi, ale každopádne je dôležité, aby sme o týchto veciach, ktoré sú tu, diskutovali, aby sme sa im venovali. A jedna z vecí, na ktorú by som chcel možno aj aspoň takto v krátkosti upozorniť, je stará známa kauza Malacky a Dobrocký a mňa mrzí, že táto krajina si nevie poradiť s takouto problematickou záležitosťou, lebo nezdieľam ten názor, že neexistujú nástroje, že platné zákony sa nedajú využiť na to, aby sme zabezpečili priestor pre slušný život ľudí. Viem, že, a minule som si prečítal, ako sa začal tomu venovať pán doktor Čarnogurský, a neviem, nakoľko sú tie veci relevantné, ale pravdepodobne áno. Je tam množstvo porušení zákonov, ohrození obyvateľstva a ďalších nepriaznivých vecí a myslím si, že ombudsman nemá sa venovať len menšinám z hľadiska etnicity, národnosti alebo orientácie sexuálnej či inej, ale vždy sa má zastávať ľudí, ktorých práva sú ohrozené, bez ohľadu na ich politický názor alebo čokoľvek iné, a toto je problémový prípad, ktorý by nemal ujsť pozornosti.
Burian, Jozef, poslanec NR SR (2019-09-18):
Hlasovali sme o všetkých pozmeňujúcich návrhoch, ktoré vyplynuli z rozpravy. Poprosím vás, dajte hlasovať, dajte postúpiť zákon do tretieho čítania ihneď.
I. Mikloš, podpredseda vlády a minister financií SR: (2004-09-07):
V súvislosti s prechodom správy nepriamych daní z daňových orgánov na colné orgány bolo potrebné rozšíriť právomoci colných orgánov aj pri odhaľovaní obzvlášť závažných trestných činov spáchaných v súvislosti s porušením daňových predpisov upravujúcich nepriame dane a pri odhaľovaní ich páchateľov a vytvoriť podmienky na efektívne a pružné odhaľovanie daňových  únikov. Cieľom predkladaného návrhu zákona je zabezpečiť právnu úpravu v rozsahu pôsobnosti a špecifikovať činnosti colnej správy v súlade so spoločenskou potrebou tak, aby výkon úloh colnej správy bol profesionálny a efektívny. Návrh zákona reaguje aj na pristúpenie Slovenskej republiky k Dohovoru vypracovanému na základe článku K.3 Zmluvy o Európskej únii o používaní informačných technológií na colné účely vrátane Protokolov k tomuto Dohovoru a k Dohovoru vypracovanému na základe článku K.3 Zmluvy o Európskej únii o vzájomnej pomoci a spolupráci medzi colnými orgánmi. Predkladaným návrhom zákona sa novelizujú ďalšie zákony, ktorých sa vecne dotýka problematika uvedeného návrhu zákona a súčasne sa zohľadnia potreby aplikačnej praxe a novelizuje zákon č. 199/2004 Z. z. colný zákon o zmene a doplnení niektorých zákonov. Ďakujem za pozornosť.
Raši, Richard, poslanec NR SR (2020-05-14):
Ďakujem pekne. Tak ako ste povedali, toto je problém, ktorý, pán podpredseda vlády, ktorý trápi nás všetkých. Mimochodom, Erik Tomáš aj dnes bol pri protestujúcich a povedal, že vy sa tiež snažíte, čiže aj verejne vám poďakoval za to, čo robíte. Ešte možno len na doplnenie by som sa chcel spýtať a možno mi poviete, kedysi ste, teda kedysi, na tlačovej konferencii ste povedali, že oslovíte aj ministra vnútra ohľadom nejakého konania alebo trestného oznámenia, ale to riešenie, ako som pochopil, je teda cez pani ministerku spravodlivosti a Protimonopolný úrad, čiže to by mohla byť tá cesta (súhlasná reakcia podpredsedu vlády a ministra hospodárstva), ktorá by mohla viesť k tomu, aby bol Chemes donútený, lebo možno si pamätáte z minulosti, Chemes, a teda jeho asi predchádzajúci majiteľ bol kedysi veľký problém, mala s ním problém aj naša poslankyňa, vtedajšia primátorka pani Vaľová ohľadom tepla pre Humenné. Ďakujem pekne.
J. Vaľová, poslankyňa: (2008-10-21):
Takisto by som chcela povedať, že demografická krivka iba okrajovo rieši, vlastne druhý pilier rieši demografickú krivku veľmi okrajovo. A spýtam sa vás, pán Mikloš, ak sa čokoľvek stane, kto bude sanovať všetko. Kto bude všetko zachraňovať, ako je to v Spojených štátoch. No predsa štát. Nijaké žiadne súkromné spoločnosti. Ale všetko bude sanovať štát. A teraz pán Mikloš, vy ste si už zvykli vynášať súdy, vy sa snažíte byť ten neomylný, ten všadeprítomný a vaša nehoráznosť, mám pocit, že siaha niekedy až k nebesiam, lebo takto sa cítite, pretože vynášate súdy, kto tu klame, kto tu neklame bez toho, aby ste boli prítomný v sociálnom výbore, kde ste nikdy neboli, ale podľa mňa sa už cítite až pri nebesiach, lebo vy ste asi všadeprítomný a všade ste boli a všetko ste videli, tak ako hodnotíte krízu, že boli horšie krízy a táto kríza nie je zlá. Tá kríza ešte nie je na konci. Ale vy ste si to už dovolili zhodnotiť, pretože vy ste ten najúžasnejší, aspoň si to myslíte a rád sa počúvate, len keby ste niekedy aj počúvali, čo hovoríte. A chcela by som začať od Adama. Prosím vás pekne, vaša kolegyňa poslankyňa neskoro predložila pozmeňujúce návrhy. Vtedy ich predložila a využila situáciu, keď my sme ich nemohli prečítať, a preto sme sa s nimi dôsledne zaoberali ešte aj na ministerstve práce, pretože sme museli odložiť výbor a zaoberali sme sa tak dôsledne, že sme pozvali aj odborníkov. Takže buďte taký láskavý a nedávajte jej gloriolu pred voľbami na prezidenta. Bola tu a mohla to povedať. Keď som stála za pultom, tak odišla, aby sa k tomu nemusela vyjadriť, lebo vie, kde je pravda. Tak, prosím vás pekne, nerobte jej v parlamente kampaň o tom, aká je úžasná, pretože vám hovorím, že doniesla neskoro pozmeňujúce návrhy. A od toho sa to všetko odvíjalo. Ďakujem.
Podmanický, Ján, poslanec NR SR (2018-11-29):
Ďakujem za slovo. V súlade s § 73 zákona o rokovacom poriadku som bol gestorským výborom určený za spravodajcu k predmetnému návrhu zákona. Predkladám informáciu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu navrhujem, aby návrh zákona prerokovali ústavnoprávny výbor a výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 4. decembra 2018 a v gestorskom výbore do 5. decembra 2018. Navrhujem, aby bol vládny návrh zákona prerokovaný v druhom čítaní na tejto schôdzi pred bodom 26 schváleného programu (tlač 1198). Prosím, pán predseda, otvorte všeobecnú rozpravu.
Zmajkovičová, Renáta, podpredsedníčka NR SR (2014-07-02):
Pán poslanec Lipšic.
Kresák, Peter, poslanec NR SR (2017-02-03):
Ďakujem pekne, pán predsedajúci. Pán kolega Dostál, ja musím povedať, že ja sa dokážem s viacerými vecami stotožniť, ktoré ste vo svojom príspevku zmienili, samozrejme, najmä s tým napríklad, že tá problematika je pomerne značne, značne komplikovaná, ktorú sa predložená novela možno nie ideálnym spôsobom snaží riešiť. Ja v zásade súhlasím s myšlienkou ochrany poľnohospodárskej pôdy, ale musíme to precizovať. Ja teraz nebudem rozvádzať technické podrobnosti, ale mám viaceré výhrady voči legislatívnemu prevedeniu toho návrhu, ale teraz neni podstatné. Čo je dôležité a čo pokladám za potrebné v tejto súvislosti povedať, to je reakcia na časť vášho vystúpenia, kde ste na úvod konštatovali, že na rozdiel od vody a dreva pôdu nie je možno odviezť. A tu ja mám základný problém, pretože my sa snažíme hovoriť o ochrane poľnohospodárskej pôdy. A azda viete, vy ste z mesta, podobne ako som z mesta ja, ale už troška žijem aj na vidieku, tak to poznám. Poľnohospodárska pôda, to neni celá pôda, to je vrstva, ktorá, nech ma opravia odborníci, ale má zhruba jeden meter do hĺbky alebo možno niekde viac, niekde menej, ale ktorá je vhodná na pestovanie a na, ja neviem, chov dobytka. Pod tým sa na území Slovenska nachádza iba štrk, kameň, piesok, ktorý nevedie k ničomu, a práve táto vrstva je strašne cenná a tú treba chrániť. Čiže nie pôdu ako takú. A viete dobre, že aj sa to robí, ale tá vrstva sa dá práve aj odviezť, a preto namietam vaše vyhlásenie, že na rozdiel od vody a dreva pôdu, poľnohospodársku pôdu nie je možné odviezť. Bojím sa, že je možné, a som presvedčený, že sa to aj robí. Našťastie, sme toho svedkami pri výstavbe každého sídliska, kde sa najprv tá úrodná časť poľnohospodárskej pôdy zoberie, prevezie sa na iné vhodné miesto a... (Prerušenie vystúpenia časomerom.)
Poliačik, Martin, poslanec NR SR (2013-10-30):
Ďakujem, pán podpredseda, ja sa budem držať toho, čo spomenula pani kolegyňa Vášáryová. Budem hovoriť veľmi krátko a nebudem sa, budem sa snažiť nezhodnotiť túto diskusiu. Podľa mňa tento návrh je dobrý, ale nezahlasujem zaň, pretože pomenoval problém, ale neprináša dobré riešenie. Ale ono to riešenie sa v podstate prinieslo samo. Po prvé, chronickí alkoholici v tomto parlamente už si začali dávať pozor. Takých, ktorí musia piť, tak sem chodia menej a menej to na nich vidno. Takí, ktorí si vypijú občas, sú okamžite uprataní svojimi kolegami, a to znamená, že to, čo sa predtým bralo akože súčasť parlamentného života, už sa začína brať ako problém. A to mne osobne stačí, pretože to je presne to, o čom pani Vášáryová hovorila, to je to, že citlivosť spoločnosti voči tomu, že niektorí ľudia v Národnej rade Slovenskej republiky alkohol pijú, sa zvýšila, že citlivosť médií voči tomu, že tu takí ľudia sedia, sa zvýšila. Že akýkoľvek takýto prehrešok je okamžite už aj samotnými aktérmi a ich kolegami braný ako problém. A mne osobne, musím povedať, toto stačí. Takže ja verím v kontrolu verejnosťou, ja verím v kontrolu občanmi, a teda hovorím ešte raz, ten návrh zákona na vznesenie tej témy a vyčistenie poľa hracieho je fajn. Ale to by malo byť, to by malo stačiť bez toho, aby sme dávali vedeniu parlamentu nové právomoci na kontrolu poslaneckej práce. Ďakujem pekne.
L. Nagy, poslanec: (2005-12-14):
Vážené dámy, vážení páni. Významnou druhou navrhovanou zmenou je návrh na rozšírenie ochrany práv a slobôd fyzických osôb a právnických osôb. Navrhuje sa, aby verejný ochranca práv sa podieľal na ochrane práv a slobôd fyzických osôb a právnických osôb pri konaní, rozhodovaní alebo nečinnosti orgánov verejnej správy, ak je ich konanie, rozhodovanie alebo nečinnosť v rozpore s právnym poriadkom alebo s princípmi demokratického a právneho štátu. Podieľanie sa verejného ochrancu práv na ochrane len základných práv a slobôd nechráni práva a oprávnené záujmy fyzických osôb a právnických osôb zaručenými právnym poriadkom Slovenskej republiky pred zásahmi orgánov verejnej správy v plnom rozsahu. Vymedzenie pôsobnosti verejného ochrancu práv len k základným právam a slobodám sa na základe poznatkov z doterajšieho pôsobenia verejného ochrancu práv javí určitým spôsobom ako obmedzujúce pri ochrane práv a slobôd fyzických osôb a právnických osôb. Preto sa navrhuje rozšírenie pôsobnosti verejného ochrancu práv na celú maladministráciu, čiže na nesprávnu administratívnu obdobne, ako to je podľa čl. 195 zmluvy o založení Európskeho spoločenstva v prípade európskeho ombudsmana. Teda nechceme nič iné, len to, čo má aj európsky ombudsman, ako aj majú ombudsmani ostatných európskych štátov členských krajín Európskej únie. Vážené kolegyne, vážení kolegovia, navrhovaná zmena nemá dopad na štátny rozpočet. A návrh zákona nemá vplyv ani na životné prostredie. Návrh zákona neovplyvní zamestnanosť a nevyžiada si zvýšenie počtu pracovníkov. Preto vás prosím, aby ste podporili tento návrh zákona. Ďakujem pekne.
Ďuriš Nicholsonová, Lucia, podpredsedníčka NR SR (2019-06-21):
Pani spravodajkyňa, je niečo, čo chcete dodať? Nie je tomu tak, prerušujem rokovanie o tomto bode programu. Ďalším bodom programu je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona má tlač 1481, spoločná správa výborov má tlač 1481a. Dávam slovo pánovi poslancovi Kérymu, aby za skupinu poslancov návrh zákona odôvodnil. Nech sa páči.
P. Hrušovský, podpredseda NR SR: (2002-05-21):
(Hlasovanie.) 98 prítomných, 71 za, 5 proti, 20 sa zdržalo, 2 nehlasovali. Konštatujem, že návrh sme neschválili. Prosím pána poslanca Kužmu, povereného spravodajcu výboru, aby uvádzal hlasovanie o návrhu zákona, ktorým sa mení a dopĺňa zákon 1/1996 Z. z. o audiovízii v znení neskorších predpisov . Pán poslanec Kužma.
Hrnčiar, Andrej, podpredseda NR SR (2016-12-01):
Pán poslanec Uhrík.
P. Hrušovský, predseda NR SR: (2003-12-16):
(Hlasovanie.) 125 prítomných, 123 za návrh, 2 sa zdržali. Návrh pána poslanca Heribana sme schválili. Prosím ďalší návrh. Ľ. Navrátilová, poslankyňa: Nasleduje návrh pána poslanca Lintnera. Týka sa prenesenia zodpovednosti za škodu pri pracovnom úraze na Sociálnu poisťovňu.
Nicholsonová, Lucia, podpredsedníčka NR SR (2016-04-22):
Ďakujeme aj my. A ďalším z písomne prihlásených by mal byť teraz pán poslanec Viskupič, ale vidím, že tu nie je, tak nám vystúpi až na koniec. A teraz, pán poslanec Vašečka, nech sa páči, máte priestor.
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 136 poslancov, za 88, proti 7, zdržalo sa 41. Uvedený návrh sme schválili. Ďalej prosím určeného spravodajcu z výboru pre zdravotníctvo poslanca Mareka Šefčíka, aby uviedol hlasovanie v prvom čítaní o návrhu poslancov Krajčího, Šebovej, Baláža a Rašiho na vydanie zákona o postavení, pôsobnosti a financovaní asociácie na ochranu práv pacientov, je to tlač 1624, bod 9 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mareka Krajčího, Zuzany Šebovej, Vladimíra Baláža a Richarda Rašiho na vydanie zákona o postavení, pôsobnosti a financovaní Asociácie na ochranu práv pacientov Slovenskej republiky , tlač 1624.)
Érsek, Arpád, poslanec NR SR (2012-09-21):
Ďakujem za slovo. Ja by som si dovolil odcitovať odpoveď hovorkyne Prezídia Policajného zboru pani Balogovej, kde sme dávali otázky. „Prosím o zaslanie štatistík“, a tak ďalej, podľa zavinenia a podľa následkov nehôd. Štatistické údaje poslané k priloženej veci, koľko z nich bolo pod vplyvom alkoholu, výška alkoholu v krvi, bolo nad 0,5, okolo nula celá a koľko pod promile 0,5: „Výšku alkoholu v krvi štandardne štatisticky neevidujeme.“ Delenie podľa typu ciest 1, 2, 3, cesta cyklistická, cesta: „Polícia na celom Slovensku venuje dlhodobo zvýšenú pozornosť bezpečnosti cestnej premávky. Vykonávame dohľad nad cestnou premávkou nielen z dôvodu dodržania dopravných predpisov všetkými účastníkmi, ale aj z dôvodu zvýšenia hustoty premávky na väčšine hlavných ciest prvej triedy a medzinárodného významu a ciest druhej a tretej triedy.“ Takže tu môžeme konštatovať, že to nie je také jednoznačné, čo povedal pán poslanec Baška. Na druhej strane si dovolím povedať pár poznámok. Ja si neviem predstaviť na cyklistickom chodníku v Hainburgu, keď niekto vypije dve deci vína alebo nejakým takým spôsobom prejde na cyklistický chodník na Slovenskú republiku, tu ho zastaví policajt a nejakým spôsobom ho pokutuje. Treba povedať, že v Európskej únii štrnásť krajín toleruje 0,5 % alkoholu, a to nielen u cyklistov, ale aj u vodičov. Akurát nulovú toleranciu má Česko, Estónsko a Slovenská republika. Tak si myslím, že to nie je späté len s cestnou premávkou, ale neviem si predstaviť jednu vec, keď sami dobre viete, všetci, že jedna krčma existuje v dedine na hornom konci, kde sa vydá ujo na bicykli na komunikácii, ktorá patrí obci, ktorá je v župe, lebo to nie je ani jednotka, ani dvojka, ani trojka. Ide na pivo na druhú stranu a číhajú policajti, lebo si dá dve pivá, tak ho chytíme, nevie zaplatiť pokutu a dokonca života budeme od neho... (Prerušenie vystúpenia časomerom.)
Mizík, Stanislav, poslanec NR SR (2019-04-04):
Ďakujem za slovo. Vážené kolegyne a kolegovia, nasledujúca interpelácia je určená pre ministra spravodlivosti Slovenskej republiky Gábora Gála. Pán minister, dňa 16. 3. 2019, to je v sobotu v noci, sa pri Hostinci Turzák v Dobšinej odohral zločin vraždy. Páchateľom činu bol Ondrej, ktorý bol v roku 2014 odsúdený za násilnú trestnú činnosť. Výkon trestu ukončil koncom marca tohto roku. Týždeň po prepustení z výkonu trestu vykradol miestny hostinec, pričom bola spôsobená veľká škoda odhadovaná na vyše 7-tisíc eur. Týždeň po vykradnutí hostinca mu majiteľ nechcel poskytnúť alkohol zadarmo, tak si doniesol kolík a brutálne vraždil. Podľa výpovedí svedkov dokonca jeho partnerka ešte stihla napadnutého okradnúť. V nadväznosti na uvedené skutočnosti vám chcem položiť nasledujúce otázky. Prečo páchateľ po vykradnutí hostinca, kde bola spôsobená škoda, nebol umiestnený do vyšetrovacej väzby, zvlášť pri prihliadnutí na jeho kriminálnu minulosť, čo v konečnom dôsledku umožnilo tomuto páchateľovi vraždiť? Prečo prokurátor rozhodol o vyšetrovaní na slobode pre tohto kriminálnika? Tretia otázka. Nebolo by potrebné, aby v takýchto prípadoch, kde je dôvodný predpoklad na páchaní ďalšej trestnej činnosti, takýchto páchateľov umiestniť do vyšetrovacej väzby, zvlášť pri prihliadnutí na ich minulosť? Prečo sa neuplatnil § 69 ods. 1 Trestného poriadku? Po c), tam sa hovorí, „dôvod pre vzatie do väzby je obava, že bude pokračovať v trestnej činnosti“. Zopakujem to ešte raz, „dôvod pre vzatie do väzby je obava, že bude pokračovať v trestnej činnosti“. Pán minister, myslíte si, že prepustený z výkonu trestu, keď hneď po týždni spácha trestný čin, nebude pokračovať vo svojom protiprávnom a protizákonnom konaní? Neumožnilo mu to v konečnom dôsledku vraždiť? To nikto z kompetentných necítil žiadnu obavu? Kto je za toto zodpovedný Pretože toto nie je prvý prípad z radov trestaných asociálov, ktorí znásilňovali a vraždili. Ďakujem za odpoveď.
Gašpar, Tibor, podpredseda NR SR (2024-10-23):
Ďakujem pánovi poslancovi. Na jeho vystúpenie evidujem päť faktických poznámok. Začína pán Ledecký. Máte slovo, pán poslanec.
Bugár, Béla, podpredseda NR SR (2011-07-07):
Pán poslanec Chren.
P. Hrušovský, predseda NR SR: (2002-12-11):
(Hlasovanie.) 141 prítomných, 63 za návrh, 22 proti, 54 sa zdržalo, 2 nehlasovali. Návrh sme neschválili. Ďalší návrh.
Blanár, Juraj, podpredseda NR SR (2023-05-25):
Takže môžeme pristúpiť k druhej otázke, ktorá je adresovaná na predsedu vlády, a položil ju pán poslanec Ondrej Dostál: „Minister financií vyhlásil, že aktuálne sa nachádzame v historicky najhoršej situácii, čo sa týka udržateľnosti verejných financií, a preto treba konať. Bez ohľadu na to, či vaša vláda dostane v parlamente dôveru, alebo nie, máte ambíciu pripraviť vyrovnaný rozpočet verejnej správy na nasledujúce roky?“ Nech sa páči, pán premiér, môžete odpovedať.
Šimečka, Michal, podpredseda NR SR (2024-02-01):
Ďakujem veľmi pekne. Pani poslankyňa Záborská má doplňujúcu otázku, prosím.
P. Farkas, poslanec: (2003-04-23):
Z. Martináková, podpredsedníčka NR SR: Ďakujem, pán spoločný spravodajca, Chcela by som upozorniť, aby sa nestávali takéto technické nedostatky, aby sme to nepreberali počas hlasovania. Budeme hlasovať, páni poslanci a panie poslankyne, o posunutí tohto návrhu zákona do tretieho čítania. (Hlasovanie.) Prítomných 115 poslancov, za návrh hlasovalo 75, proti 31, zdržalo sa 9 poslancov. Konštatujem, že sme postúpili tento návrh zákona do tretieho čítania. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Uzatváram možnosť hlásiť sa do rozpravy a vyhlasujem rozpravu za skončenú. Prosím, pán spoločný spravodajca, aby ste uviedli hlasovanie o návrhu zákona ako o celku.
Blanár, Juraj, podpredseda NR SR (2021-02-24):
Pani ministerka, mrzí ma, že ten záver ste postavili do takej polohy, že sme nejakí odľudi alebo že sme tí, ktorí sme nehumánni. Veď to nie je pravda a vy tomu sami neveríte. Ale mrzí ma aj to, že ste mi neodpovedali na priamu otázku, prečo ste tam museli priamo uvádzať, že je potrebné núdzový stav vyhlásiť aj preto, aby ste mohli rozdávať súkromným MOM-kám, ktoré majú garantovaný biznis. To ste mi nevysvetlili, ja som vás o to vyslovene požiadal, aby ste to urobili, a to ma mrzí. A keď hovoríte o tom zdravotníctve, tak vás chcem upriamiť, pani ministerka, a poopraviť, nie je pravda, že reprofilizácia lôžok je možná iba vtedy, keď je núdzový stav vyhlásený. Veď sa pozrite, kedy boli reprofilizované lôžka. Bolo to cez leto, keď to robil ešte pán Krajčí a nebol núdzový stav vyhlásený. Prečo takýmto spôsobom sa snažíte falošne obhajovať tento dokument a namiesto toho, aby ste povedali, tak poďme robiť všetky veci, ktoré môžeme robiť mimo núdzového stavu, normálnym legislatívnym procesom? My vám to radi podporíme, ale nemôžeme vám podporiť to, že to, čo ste vy hovorili, že znížením mobility sa to zlepšilo, keď vy ste už zvýšili tým plošným testovaním tú mobilitu. Veď si to priznajme. A nehovoríme to len my, ale hovoria to vaši kolegovia, ktorí odišli z vládnej koalície. Toto sú tie fakty a to sme chceli, aby sme mohli prediskutovať. Okrem toho aby sme dostali aj jasné argumenty, ktoré opatrenia pomohli a ktoré nie. Aby ste tam uviedli, že teda ako pomohlo to plošné testovanie. To ste tam neuviedli. Iba ste tam uviedli, že je potrebné centralizovane počas núdzového stavu rozdávať testy, ktoré ste obstarali pofidérnym spôsobom, na súkromné MOM-ky, ktoré majú garantovaný biznis, a obce a mestá ste nechali plávať. To je celé. Mrzí ma to, že to musím takto povedať.
Sulík, Richard, predseda NR SR (2010-11-03):
Ďakujem. Pán poslanec Petrák bude reagovať na faktické poznámky.
I. Mikloš, podpredseda vlády a minister financií SR: (2004-06-17):
Vážený pán poslanec, dovoľte mi prečítať odpoveď predsedu vlády na vašu otázku. Vážený pán poslanec, napriek tomu, že mám pocit, že vaša otázka sa, takpovediac, politicky priživuje na vojenskej tragédii, vám odpoviem ako človek, aj ako predseda vlády. Strata akéhokoľvek života je to najťažšie, čo sa môže stať. Hlboko prežívam smrť našich vojakov, nech sú už v nasadení kdekoľvek na svete. Tento štát buduje a bude budovať také ozbrojené sily a bude ich vysielať do operácií na presadenie alebo dodržanie mieru preto, aby nedochádzalo k ešte väčším a vážnejším stratám na ľudských životoch, predovšetkým bezbranných civilov, žien a detí. Žiaľ, v takomto svete žijeme dnes, kde hodnota ľudského života je niekedy na poslednom mieste, kde deti sú nasadzované do partizánskych vojen, kde ľudia zo seba robia živé nebezpečné zbrane. Rezignovať na túto situáciu by znamenalo rezignovať na zmysel života. Toto si nepripúšťam ani ako človek, ani ako predseda vlády. Preto Slovenská republika posiela a bude posielať svojich vojakov všade tam, kde môže zastaviť, prekaziť alebo predísť takýmto katastrofám. Nechceme sa nečinne dívať na masakre podobné v Rwande, či Srebrenici. Nechceme nechať priestor takým diktátorom, ako bol Saddám Husajn, ktorý absolútne nerešpektoval tú inštitúciu, na ktorú sa vy odvolávate, teda OSN. Smrť pri výkone povolania je veľmi zarmucujúca. Moje myšlienky včera patrili rodinám pozostalých. Určite, žiaľ, zo strany otca, manžela, či syna nezľahčí fakt, že položili svoj život za životy iných. Presne taká bola strata našich troch, dvoch lotyšských a jedného poľského špecialistu... (Upozornenie predsedu NR SR na to, aby poslanci zachovali pokoj v rokovacej sále.) ... ako aj mnohých ďalších v Iraku. Motívy tých, čo útočili, sú neakceptovateľné podobne ako tých, čo usmrtili 11 humanitárnych pracovníkov v severnom Afganistane, alebo tých, čo vydali príkaz strieľať na hraniciach bývalého východného a západného Berlína. Nie je vina to, že sa niekto pokúša pomôcť. Vinou je to, že niekto privedie iných do neslobody. Slovensko ešte nikdy vo svojej histórii nenasadilo jednotky svojich ozbrojených síl do operácie namierenej proti civilnému obyvateľstvu, alebo ak by vláda a zákonodarný zbor neboli presvedčené, že nasadenie prispeje v dohľadnom časovom horizonte k prospechu mierumilovného obyvateľstva a k zabezpečeniu základných slobôd. Saddám Husajn bol agresorom vo svojej vlastnej krajine. Úloha mnohonárodných síl v Iraku, ktoré majú mandát OSN a boli odobrené OSN a sú tam so súhlasom dočasnej irackej vlády, je čo najskôr odovzdať moc a vládu legitímne a slobodne zvolenej vláde. Vyslaní vojaci ozbrojených síl Slovenskej republiky v Iraku ostávajú, aby dokončili svoju úlohu, pomohli odmínovať územie Iraku a prispeli tak k úsiliu celého medzinárodného spoločenstva stabilizovať krajinu. Akákoľvek smrť s tým spojená je veľmi tragická, nemôže však zmeniť naše úsilie. Verím, že takto to chápu občania Slovenskej republiky a rodiny pozostalých, s ktorými hlboko súcitím. Vážený pán predseda, skončil som.
Paška, Pavol, predseda NR SR (2014-05-28):
Pekné predpoludnie, vážené pani poslankyne, vážení páni poslanci, budeme pokračovať v prerušenom rokovaní. (Zaznievanie gongu.) Niekoľko technických upresnení na úvod. Vzhľadom na rozsah pozmeňujúcich návrhov na základe požiadaviek spravodajcov pána poslanca Bublavého k vládnemu návrhu zákona o podmienkach výkonu volebného práva a pána poslanca Kubánka, ktorý je spravodajcom k vládnemu návrhu zákona o volebnej kampani, o týchto prerokovaných bodoch budeme hlasovať až poobede, o 17.00 hodine. Poprosím teraz pána poslanca Ježíka, aby uviedol hlasovanie o vládnom návrhu zákona č. 355 o ochrane a podpore verejného zdravia. Je to tlač 970. (Hlasovanie o návrhu uznesenia k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 970.)
B. Bugár, podpredseda NR SR: (2005-09-21):
(Hlasovanie.) Prítomných je 78 poslancov, za 75, zdržal sa 1, nehlasovali 2. Konštatujem, že návrh sme schválili. Nech sa páči.
Matejičková, Zuzana, poslankyňa NR SR (2024-05-21):
Pán predseda, dajte, prosím, hlasovať o 5. bode šiesteho pozmeňujúceho a doplňujúceho návrhu pani poslankyne Stohlovej.
Bugár, Béla, podpredseda NR SR (2010-08-05):
Pán poslanec Štefanec.
Blaha, Ľuboš, poslanec NR SR (2021-05-05):
Ďakujem pekne za faktické poznámky. Začnem pani Hudecovou. Viete, ja by som očakával elementárnu slušnosť od vás k seniorom. K tým našim mamám a otcom, ktorí tu budovali a ktorí robili pre nás všetko. A vy im idete brať ešte aj tie malé dôchodky, čo majú. Toto je podľa mňa proti akejkoľvek elementárnej slušnosti. Slušnosť nie je o tom, či ste zdvorilý a či máte trblietka v slovách. Slušnosť je o tom, ako sa správate, či s úctou, alebo neúctou voči tým, ktorí si úctu zaslúžia. A naši seniori si ju zaslúžia. Ja tomu verím na rozdiel od vás. Dneska seniorom musíme dávať, nie brať. A vy im beriete. Trináste dôchodky, zastropovanie dôchodkového veku a teraz im idete zobrať ešte aj, tým ľuďom, ktorí sa naozaj nedopustili, neboli odsúdení žiadnym súdom, zlých vecí a idete im brať na to, to, na čo majú nárok. A pani Andrejuvová potom povie, že to nie je pomsta. Pani kolegynka, viete, čo je spravodlivosť? Spravodlivosť je, keď vás súd odsúdi na základe celého prípadu, vyskúma ho, preskúma ho, zistí, aké boli okolnosti, aké sú dôkazy, a potom vás odsúdi a vtedy to je spravodlivé. Keď vy kolektívne niekoho zarežete, je to obyčajná hlúpa pomsta. Nie je to spravodlivosť. Vy neviete, čo slovo spravodlivosť znamená. Máte, koľko ste mali rokov, keď skončil bývalý režim? Osem? Presne sa potvrdzuje to, najviac na socializmus nadávajú tí, čo ho nezažili. Vy ste tým krásnym príkladom. Lebo tí, ktorí ho zažili, dobre vedeli, že boli aj dobré veci, aj zlé veci, a len vy, mladá osoba, ktorá netuší o socializme nič, budete čierno-bielo vidieť, to bol len jeden obrovitánsky gulag a všetci sme tu žili v terore. To je nezmysel! Už tomu konečne prestaňte veriť! Je to ideologický, propagandistický nezmysel. A, pán Szőllős, ja som napísal asi tucet kníh o filozofii Karla Marxa a viete, ja keď potom počúvam tie nezmysly, čo tárate, lebo ste si spomenuli, že ste si niekedy vo VÚML robili skúšku z marxizmu-leninizmu, mne až zimomriavky naskakujú, aká nevzdelaná banda dneska rozhoduje o osudoch Slovenska. Neskutočné!
Figeľ, Ján, podpredseda NR SR (2014-11-10):
Ďalej v rozprave vystúpi Alojz Hlina, nech sa páči.
Lipšic, Daniel, poslanec NR SR (2012-12-14):
Pani poslankyňa, viem, že máte teraz klub a pevne verím, že dopadne dobre. Je asi symptomatické, že v tejto rozprave nevystupuje nikto z vládnej koalície, ani pán minister, ani pán spravodajca, akurát pán Želiezka a pán Kolesík, ale to hovorí, samozrejme, samé za seba. Proste nikto neobhajuje tento návrh v tomto pléne. Nikto! SMER je ticho, lebo je to vážny problém. Podľa vyjadrení odborníkov tú definíciu vysoko účinnej kombinovanej výroby v rozmedzí 125 a 300 MW spĺňa naozaj len PPC. Ak hovoríme o vysoko účinnej kombinovanej výrobe. Čiže navrhujem takto, aby sme tu, lebo pán minister Borec tu čaká, ja si myslím, že bude ešte dlho čakať, lebo bude dlhá rozprava, na jeho mieste by som sa skôr vrátil do kancelárie. Ale v poriadku. Ak chceme ísť rýchlejšie, tak navrhujem, aby tento návrh sa stiahol z rokovania parlamentu, vyhodili sa minimálne body 7 a 9, pán premiér odvolá pána Malatinského a môžeme ísť na Vianoce. (Potlesk.)
P. Farkas, poslanec: (2002-12-11):
„Národná rada po schválení vládneho návrhu zákona o štátnom rozpočte odporúča vláde Slovenskej republiky použiť štátne finančné aktíva z predaja hotela Forum, z predaja pohľadávok v správe Slovenskej konsolidačnej, a. s., z predaja licencií a z deblokácií starých pohľadávok Slovenskej republiky na krytie splátok istín štátneho dlhu z predchádzajúcich rokov alebo na zníženie schodku štátneho rozpočtu na rok 2003.“ Nech sa páči, dajte o tom hlasovať.
Danko, Andrej, podpredseda NR SR (2024-06-27):
Poslankyňa Jurík.
B. Bugár, podpredseda NR SR: (2006-02-01):
Nasledujúcim bodom programu je druhé čítane o vládnom návrhu zákona o verejnom zdravotníctve a o zmene a doplnení niektorých zákonov (tlač 1257). Prosím teraz ministra zdravotníctva Slovenskej republiky Rudolfa Zajaca, aby vládny návrh zákona uviedol.
J. Brocka, poslanec: (2005-03-21):
K vystúpeniam z rozpravy. Kolegyňa Tkáčová sa vyjadrila a priznám sa, že ma trochu urazilo, že matka, ktorá odchádza od dieťaťa, je zlá matka. Ten výrok som, pani kolegyňa, nikdy nepovedal a ani nepoviem a ani si to nemyslím a ani si to nikdy nebudem myslieť, ale to, koľko bude mať rodina detí, kedy bude mať deti a ako dlho sa budú o ne starať a bude rodič pri nich je vec len a len rodičov, pani kolegyňa, ale my takýmto prístupom budeme zasahovať do toho, že budeme zvýhodňovať tých, ktorí od detí pôjdu do práce, lebo tým, ktorí sa o tie deti budú ďalej starať celodenne, tak ani o korunu im podporu štátu nezvyšujeme. Hovorili ste o príkladoch zo života, ja si spomínam tiež na jeden príklad, a to som nedávno počul, jeden muž  mi hovorí, no tak, ja mám 18-tisícový príjem, kolegyňa sa po niekoľkých mesiacoch vrátila do zamestnania, ona má taký istý plat ako ja a ona bude ešte dostávať 4 110 korún za to, že jej bude varovať niekto, či starý rodič, alebo niekto známy, alebo kamarátka, jej dieťa? Pani kolegyňa, hovorili ste o štatistikách, o tom, moja kolegyňa Demeterová už na to reagovala, ale ja si neodpustím tiež jednu poznámku, lebo tie štatistiky sa veľmi často zneužívajú na to, že ženy za tú istú prácu nie sú platené rovnako. Sú možno také oblasti, ale ja som rád, že tu v parlamente to tak nie je. Ku pani poslankyni Tóthovej. Opakujem, pani kolegyňa, rodičovský príspevok je adresná dávka štátnej sociálnej podpory rodičovi, ktorý sa stará o dieťa, nie starým rodičom alebo komusi inému. Týmto sa zásadne mení prístup štátu, že ide dávať rovnakú podporu aj rodičovi alebo rodičom, ak obaja pracujú, ako tej rodine, kde príjem zo zamestnania absentuje alebo úplne, alebo je tam iba jeden príjem, a stojím si za tým, čo teraz hovorím, že bude to prehlbovať rozdiely v rodinách a zvyšovať chudobu najmä práve u viacdetných rodín. Ďakujem pekne za vašu pozornosť.
Glváč, Martin, podpredseda NR SR (2017-06-14):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Jeden poslanec. Ukončujem možnosť prihlásenia sa. (Reakcia z pléna.) Prosím? Ukončujem možnosť prihlásenia... (Reakcia z pléna.) Aha, dobre, takže skúsime. Dvaja. Ukončujem možnosť prihlásenia sa. Nech sa páči, pán poslanec Goga.
Hrnčiar, Andrej, podpredseda NR SR (2018-03-14):
Pán poslanec Petrák.
B. Bugár, podpredseda NR SR: (2004-09-07):
(Hlasovanie.) Prítomných 136, za návrh 120, proti 2, hlasovania sa zdržalo 12, nehlasovali 2. Návrh tohto uznesenia sme schválili. Budeme hlasovať o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 810). Pán poslanec Ondrejka, nech sa páči, máte slovo. V. Ondrejka, poslanec: Pán predsedajúci, prosím vás, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
B. Bugár, podpredseda NR SR: (2002-03-14):
B. Ferkó, poslanec: Nesúhlasí. Ďalej bol vyňatý bod 99 na osobitné hlasovanie. Tiež je nad rámec. Takže o tom nedajte hlasovať.
Lebocký, Tibor, poslanec NR SR (2012-10-19):
Ďakujem za slovo. Vážená pani podpredsedníčka Národnej rady, vážené panie poslankyne, vážení páni poslanci, vážený pán minister, Národná rada Slovenskej republiky uznesením č. 263 zo 17. októbra 2012 pridelila vládny návrh zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 262), na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorsky výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť. Výbor Národnej rady Slovenskej republiky pre pôdohospodárstvo a životné prostredie ho odporučil Národnej rade Slovenskej republiky schváliť s pripomienkami tak, ako sú uvedené v časti IV spoločnej správy. Gestorsky výbor odporúča hlasovať o bodoch spoločnej správy nasledovne: o bodoch spoločnej správy č. 1 – 6 hlasovať spoločne s návrhom gestorského výboru uvedené body schváliť. Gestorsky výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona (tlač 262) schváliť. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 223/2001 o odpadoch, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie pod č. 59 z 18. októbra 2012. V citovanom uznesení výboru má samotný výbor poveril ako spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, skončil som, otvorte, prosím, rozpravu.
Hus, Igor, poslanec NR SR (2023-05-10):
Vážené panie poslankyne, vážení páni poslanci, vážení prítomní, v súlade so zákonom o rokovacom poriadku som bol určený za spravodajcu k uvedenému návrhu zákona (tlač 1550). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, výbor pre financie a rozpočet a výbor pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2014-11-09):
Pán poslanec Galko, nech sa páči.
M. Číž, podpredseda NR SR: (2007-02-07):
(Hlasovanie.) Prítomných 130  poslancov, za  návrh 130 poslancov. Konštatujem, že tieto body zo spoločnej správy  sme schválili.
Dubovcová, Jana, poslankyňa NR SR (2011-02-11):
Ďakujem, pán predsedajúci. K návrhu vlády nebol podaný žiadny procedurálny ani pozmeňujúci návrh, preto navrhujem, aby ste dali hlasovať o uznesení v tomto znení: Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa mení zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.
O. Nachtmannová, poslankyňa: (2008-02-06):
Ale v čom je asi problém? Nezačalo to minulý rok ani predminulý, je to dlhodobé zanedbávanie sústavy škôl, ktoré by boli viazané na výkon povolania. Dlhodobo je v školstve trend, že sa rozvíjali obchodné akadémie, gymnáziá a odborné školstvo chradlo. Preto je veľmi pozitívne, že v tomto návrhu zákona sa počíta s tým, že bude vytvorená národná sústava povolaní, ktorá bude základným systémovým rámcom na tvorbu národnej sústavy kvalifikácií. A toto by malo slúžiť ako východisko na zakladanie rozsahu a štruktúry prípravy na povolanie podľa požiadaviek zamestnávateľskej sféry. Myslím si to, že toto je veľmi pozitívne. Mobilita je dnes tiež určite problémom, ale podľa môjho názoru najväčším problémom bolo to, že sústava škôl produkovala najmä administrátorov a gymnazistov. Ďakujem.
J. Liška, minister obrany SR: (2004-12-01):
Predkladaný návrh vychádza z rezolúcie Bezpečnostnej rady OSN č. 1551 z 9. júla 2004, ktorou Bezpečnostná rada podporila rozhodnutie NATO o ukončení operácie SFOR a zámer Európskej únie vykonať novú misiu zahrnujúcu aj vojenské zložky. Rada Európskej únie prijala rozhodnutie k spoločnej akcii, k vojenskej operácii EÚ v Bosne a Hercegovine s názvom ALTHEA. Cieľom operácie ALTHEA je zabezpečiť vojenskú odstrašujúcu prítomnosť s cieľom zabrániť opätovnému vypuknutiu násilia. Aliancia bude v Bosne a Hercegovine naďalej pôsobiť prostredníctvom novovytvoreného veliteľstva NATO v Sarajeve, ktorého hlavnou úlohou bude asistencia štátnym orgánom Bosny a Hercegoviny pri realizácii obrannej reformy a aktivít súvisiacich so snahou krajiny stať sa členom Partnerstva za mier. V súčasnosti, a to by chcel upozorniť, v štábnych štruktúrach SFOR pôsobí na základe súhlasu Národnej rady Slovenskej republiky 8 štábnych dôstojníkov. Čiže iba tou transformáciou prichádza k rozdeleniu na 4 a 4, nedochádza k navýšeniu ich počtu ani finančných prostriedkov. V súlade s odovzdaním operácie SFOR Európskej únii a vytvorením veliteľstva NATO v Sarajeve navrhujeme vyslať 4 dôstojníkov ozbrojených síl do operácie ALTHEA a 4 dôstojníkov do veliteľstva NATO v Sarajeve s požadovaným vojenským výstrojom a materiálom na dobu trvania mandátu operácií. Finančné náklady na prípravu vyslania a pobyt vyslaných príslušníkov ozbrojených síl Slovenskej republiky budú hradené z rozpočtu Ministerstva obrany Slovenskej republiky. Vážený pán predsedajúci, vážené panie poslankyne, vážení páni poslanci, prosím vás, aby ste vyslovili súhlas s navrhovaným vyslaním. Ďakujem.
Gál, Gábor, minister spravodlivosti SR (2019-05-09):
Ďakujem pekne. Pán poslanec Poliačik, že čo je tým atribútom, že kedy nastupujú tie mimoriadne opravné prostriedky aj v iných krajinách, to sú proste – záujem dieťaťa. To sa nedá plošne povedať v zákone. To je záujem dieťaťa, kedy došlo k takému rozhodnutiu, kde tá spravodlivosť a záujem dieťaťa nebola zohľadnená, alebo kedy došlo k podstatnej zmene odvtedy tých pomerov, ktoré dávajú tým jednotlivým orgánom, to sú rôzne, tam som, že od dovolania po odvolanie, po dovolanie Generálnej prokuratúry. Každá krajina to má inak. A že som nepovedal A ani B. Viete, pán Poliačik, a to je aj hlavne pre pána Dostála, toto je trošku odbornejšia téma, aby som sa rozhodoval len ja sám. Preto sme to nechali na Národnú radu. Sú argumenty pro (pozn. red.: správne „za“) aj proti. A presne to, čo ste povedali, pán, je, že je možné, že sa to predĺži, to konanie, je možné, že tam dôjde k niečomu, no ale možné alebo nie je možné, má ísť o to, či vieme nastoliť to dobro, tú spravodlivosť pre to dieťa. O to by nám malo ísť. Keď to vedia zabezpečiť iné štáty, tak prečo by Slovenská republika toto nemohla spraviť tiež? Sme suverénny štát, a keď vy ako zákonodarný zbor tak sa rozhodnete, tak tak bude. A ja vám... (Prerušenie vystúpenia časomerom.)
Grendel, Gábor, podpredseda NR SR (2023-06-22):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Konštatujem, že nie. Vyhlasujem rozpravu za skončenú. Želáte si ešte záverečné slovo, pán poslanec?
Beluský, Martin, poslanec NR SR (2022-09-30):
Ďakujem, pán podpredseda. Vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán podpredseda, prosím, otvorte rozpravu.